open-index/open-wikipedia-markdown huggingface dataset:
Ostrý vŕšok (vrch v Slovenskom krase)

**Ostrý vŕšok** () je vrch v Slovenskom krase, krajinnom celku Slovenského rudohoria. Leží nad obcou Kunova Teplica, približne  západne od Rožňavy. 

## Poloha
Nachádza sa v severozápadnej časti pohoria, v geomorfologickom podcelku Plešivská planina. Leží v Košickom kraji, v okrese Rožňava a na katastrálnom území obce Plešivec. Najbližším sídlom je západne situovaná Kunova Teplica, južne leží Pašková a Plešivec, juhovýchodne Slavec, východne Brzotín a Kružná a severne Rakovnica, Rožňavské Bystré, Honce a Štítnik. Vrch je súčasťou Národného parku Slovenský kras.

## Opis
Ostrý vŕšok leží na západnom okraji strednej časti Plešivskej planiny. Severným smerom sa nachádza Trojštít (), Železné vráta (), Štít (), Vlčí štít (), Nad Bystrianskou studňou (), Turecká () a (ďalší) Vlčí štít (), východným leží Červený kopec (), Veľký vrch () a Malý vrch (), južným Nízka planina () a Dubník () a západným Pipíš (), Veterník (), Červená chrasť (), Slovenská skala (), Klen () a Hrádok (). Planina nemá stále riečne toky, no západné úbočie odvodňuje riečka Štítnik, patriaca do povodia Slanej. Na vrchol nevedie značený turistický chodník. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s nižšou vegetáciou je možné vidieť okolité vrcholy Slovenského krasu, no tiež Revúcku vrchovinu, Stolické vrchy, ojedinele tiež východnú časť Nízkych Tatier a hrebeň Vysokých Tatier, Volovské vrchy a prihraničné vrchy v Maďarsku.

## Prístup
Na vrchol nevedie značená turistická trasa, no východne prechádza  modro značený turistický chodník z Plešivca cez Gerlašskú skalu do Štítnika. 

## Referencie

## Pozri aj
* Slovenský kras
* Plešivská planina
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Plešivec
Kristin Bauer van Stratenová

[náhľad|Bauer van Stratenová s [Alexander Skarsgård|Alexanderom Skarsgårdom, hereckým kolegom z televízneho seriálu *[[True Blood: Pravá krv]]*. ]]
**Kristin Bauer van Stratenová** (* 26. november 1966,  Racine, Wisconsin, USA) je americká herečka, známa z televíznych seriálov *[[True Blood: Pravá krv]]* (2008-2014) a *[[Kde bolo, tam bolo]]* (2011-2018).

## Detstvo a mladosť
Bauer van Stratenová sa narodila ako Kristin Neubauer v meste Racine, v štáte Wisconsin. Je nemeckého pôvodu. Počas detstva športovala, jazdila na koni a strieľala z brokovnice. Vyštudovala The Prairie School vo Wind Point. V mladosti tiež študovala výtvarné umenie na Washingtonskej univerzite v St. Louis, ako aj v Bostone a na Parsons The New School for Design v New Yorku, ale rozhodla sa stať herečkou a presťahovala sa do Los Angeles, kde žije od roku 1994. 

## Kariéra
V roku 1995 mala Bauer van Stratenová svoju prvú pravidelnú rolu v televíznom seriáli *The Crew*. V roku 2000 si zahrala po boku Sandry Oh, Daryl Hannah a Jennifer Tilly vo filme *[[Tanečnice od Modrého leguána]]*, kde stvárnila pornohviezdu. 

V roku 2004 mala menšiu úlohu vo filme *50x a stále po prvý raz*, v ktorom hral Adam Sandler. Počas svojej hereckej kariéry hosťovala vo viacerých televíznych seriáloch, ako napríklad *[[Seinfeld]]*, *[[Dva a pol chlapa]]*, *[[Star Trek: Enterprise]]*, *[[Zúfalé manželky]]* a iné. 

Od roku 2008 do roku 2014 hrala Bauer van Stratenová upírku Pamelu Swynford De Beaufort vo fantasy dramatickom seriáli *[[True Blood: Pravá krv]]*. Od roku 2009 sa stala stálou súčasťou hereckého obsadenia. V roku 2011 bola obsadená do fantasy televízneho seriálu *[[Kde bolo, tam bolo]]* ako zlá víla Maleficent. 

## Súkromný život
Bauer van Stratenová vykonáva ochranárske práce na zlepšenie zaobchádzania so zvieratami. V roku 2011 sa spojila s Animal Legal Defense Fund v neúspešnom boji za oslobodenie Tonyho, sibírsko-bengálskeho tigra, ktorý je od roku 2000 držaný ako atrakcia pri ceste na Tiger Truck Stop v Grosse Tête v Louisiane. Spolupracovala s Physicians Committee for Responsible Medicine na propagácii kozmetiky, ktorá nie je testovaná na zvieratách. Je vegetariánka.

Bauer van Straten tiež povzbudzuje ľudí, aby žili udržateľnejšie a boli šetrnejší k životnému prostrediu.

Od detstva sa venuje kresleniu a maľovaniu. Vytvára portréty na objednávku. Od 1. augusta 2009 je vydatá za hudobníka Abri van Stratena, po ktorom prijala aj priezvisko van Straten. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti USA nemeckého pôvodu
Kategória:Osobnosti z Wisconsinu
Kategória:Absolventi Washington University in St. Louis
Jozef Vašek

**Jozef Vašek** (* 28. marec 1888, Vrbovce – † 8. september 1957, Hradište pod Vrátnom) bol rómsky ľudový umelec, autor sakrálnych a ľudových výšiviek.

Jeho podpis na procesiovom baldachýne, pri ktorom je napísaný rok 1922 nasvedčuje tomu, že vtedy už býval na Hradišti pod Vrátnom. V obecnej pamätnej knihe obce Hradište pod Vrátnom, založenej 13. júla 1933, kronikár Martin Haraj uviedol: *„Už ako mladý chlapec vyšíval oltárne plachty i do cudzích kostolov. Teraz ale nielen výšivkami ľudovými sa zaoberá, ale prevádza i práce jemné (dámske sobášne šaty, salónne garnitúry, atď.).“*

Vyhotovil zástavu pre Dobrovoľný hasičský zbor v Hradišti pod Vrátnom. Okrem iného sa zaoberal aj vyšívaním krojov.

## Referencie

## Pozri aj
* Kostol svätého Martina (Hradište pod Vrátnom)

Kategória:Osobnosti z Vrboviec
Kategória:Slovenskí remeselníci
Kategória:Slovenské osobnosti rómskeho pôvodu
Kategória:Slovenskí výšivkári
Katarína Zemková

**Katarína Zemková** (* Šaľa) je slovenská výtvarníčka, laureátka ocenenia Identifikačný kód Slovenska za rok 2022.

## Vzdelanie
Katarína Zemková svoje vzdelanie ukončila na Univerzite Konštantína Filozofa v Nitre v odboroch história – výtvarná tvorba – muzeológia.  V roku 2001 diplomovou prácou pod vedením akademického sochára Viliama Lovišku.

## Umelecká činnosť
V roku 2016 sa stala ambasádorkou historického projektu BUĎ SILNÝ!, ktorý bol venovaný spomienke na plk. Noriho Harela, spoluzakladateľa Izraelských vzdušných síl a pripomenul finančnú a vojenskú pomoc Československa pri vzniku štátu Izrael v rokoch 1948 – 1949.

Od roku 2018 je spoluautorkou projektu TOTO SOM... s básnikom, dramaturgom, textárom a esejistom Jánom Štrasserom.

Je spoluautorkou knihy PRAVDY A SNY, v ktorej sa snúbi jej výtvarné umenie a reflexie Ivana Matulíka. Krstnými rodičmi tohto titulu sa v roku 2023 stali Emília Vášáryová a Kamil Peteraj.

## Ocenenia
* Identifikačný kód Slovenska 2022
* Špeciálna cena medzinárodnej kritiky v Taliansku 2022 
* Plaketa Aničky Jurkovičovej 2019 
* Tvorivý čin roka 2017 

## Referencie

Kategória:Slovenskí výtvarníci
Kategória:Absolventi Univerzity Konštantína Filozofa v Nitre
Kategória:Osobnosti zo Šale
Risdiplam

**Risdiplam** je liečivo, ktoré sa používa na liečbu spinálnej svalovej atrofie (SMA) a prvé schválené liečivo na toto ochorenie s perorálnym podaním. Risdiplam je účinnou látkou lieku **Evrysdi**.

Risdiplam ovplyvňuje zostrih mRNA, ktorá kóduje proteín SMN2.

Risdiplam bol povolený americkou Správou potravín a liečiv (FDA) v auguste 2020 na liečbu pre dospelých a pre deti od 2 mesiacov. V Európskej únii bol povolený v marci 2021.

## Medicínske použitie
V USA je risdiplam indikovaný na liečbu SMA u ľudí starších než 2 mesiace.

## Mechanizmus pôsobenia
Risdiplam ovplyvňuje dôvod vzniku SMA: zníženú hladinu SMN proteínu. Tento proteín je kódovaný génmi *[[SMN1]]* a *[[SMN2]]*. SMA vzniká mutáciami v géne *SMN1*, ktorý potom kóduje neaktívnu formu proteínu. Aktivita génu *SMN2*, ktorý tvorí omnoho menšie množstvo SMN, zvyčajne rozhoduje o závažnosti ochorenia.

Risdiplam je derivát pyridazínu, ktorý ovplyvňuje zostrih (splicing) mediátorovej RNA pre gén *SMN2* tak, aby upravená mRNA obsahovala i exón 7, čo vedie k zvýšeniu koncentrácie funkčného SMN proteínu *in vivo*.

Nusinersen, prvé liečivo schválené na liečbu SMA, je antisense oligonukleotid, ktorý ovplyvňuje intrónový zostrihový silencer N1 (ISS-N1) a takisto ovplyvňuje zostrih mRNA vznikajúcej podľa *SMN2*.

## Nežiaduce účinky
V dvoch klinických štúdiách boli pozorované nasledovné príznaky aspoň o 5 % častejšie u ľudí liečených risdiplamom v porovnaní s ľudmi liečených placebom: horúčka, hnačka, vyrážka, vredy v ústach, bolesť kĺbov (artralgia) a infekcie močovej sústavy. Medzi ďalšie nežiaduce účinky pozorované u dojčiat patria infekcie hornej dýchacej sústravy, zápal pľúc, zápcha a vracanie.

Risdiplam by sa nemal kombinovať s liekmi, ktoré sú substrátmi pre MATE proteíny, pretože risdiplam môže zvýšiť koncentráciu týchto liekov v plazme.

## Účinnosť
Bezpečnosť a účinnosť risdiplamu v SMA bola hodnotená podľa klinických štúdií prebiehajúcich v rokoch 2019-2021.

V štúdii, ktorá skúmala SMA prejavujúcu sa od detstva, bolo 41 účastníkov a účinnosť risdiplamu bola hodnotená na základe schopnosti sedieť bez opory aspoň 5 sekúnd. Po 12 mesiacoch liečby bolo 29 % účastníkov schopných sedieť bez opory aspoň 5 sekúnd. Po 23 alebo viac mesiacoch liečby bolo 81 % účastníkov nažive bez permanentnej ventilácie. Aj keď štúdia nerobila priame porovnanie s deťmi, ktoré by dostávali placebo (neaktívna liečba), tieto výsledky sú pozitívnejšie než bežný postup neliečenej choroby.

Randomizovaná štúdia, v ktorej bola skúmaná SMA prejavujúca sa až neskôr, skúmala 180 účastníkov vo veku 2 až 25 rokov s menej závažnými formami choroby. Účastníkom, ktorí boli liečení risdiplamom po dobu 12 mesiacov, sa zlepšili motorické funkcie v porovnaní s účastníkmi, ktorí dostávali placebo.

## Referencie

## Ďalšia literatúra

* 
* 

## Zdroj

Kategória:Spinálna svalová atrofia
Kategória:Pyridazíny
Kategória:Azoly
Kategória:Pyrimidíny
Červený kopec

**Červený kopec** môže byť:

* chránené územie v Česku, pozri Červený kopec (chránené územie)
* vrch v Slovenskom krase (), pozri Červený kopec (vrch v Slovenskom krase)

## Pozri aj
* Červená hora
* Červený vrch
Aris Solún FC

**Aris FC** bežne známy aj ako **Aris Solún FC**, ktorý sídli v meste Solún. Tím pôsobí v najvyššej gréckej súťaži Grécka Superliga. Klub bol založený v roku 1914 a považuje sa ako najstarší futbalový klub v Grécku. Svoje domáce zápasy hráva na štadióne Kleanthis Vikelidis Stadium. 

## História klubu
Aris bol založený v roku 1914. Je zakladajúcim tímom Asociácie macedónskych futbalových klubov a taktiež gréckej futbalovej federácie. Klub dostal meno po Aresovi, gréckeho boha vojny. V sezóne 1927/28 sa Aris stal majstrom prvej sezóny Gréckej Superligy. Tento úspech zopakovali neskôr aj v sezónach 1931/32 a 1945/46. V sezóne 1969/70 sa Aris tešil zo zisku gréckeho pohára. V sezóne 2013/14 bol klub preradený kvôli finančným problémom až do tretej gréckej ligy. V sezóne 2018/19 sa Aris vrátil do superligy.

Ich najväčším rivalom je PAOK, s ktorým hráva derby o Solún.

## Úspechy klubu

* '''Grécka Superliga''' **(3x)**
** **Víťaz**: 1927/28, 1945/46, 1969/70
* '''Grécky pohár''' (1x)
** **Víťaz**: 1969/70

## Aris Solún v európskych súťažiach

## Káder mužstva
**Súčasná zostava:**

 

## Externé odkazy
https://arisfc.com.gr/index.php/gr/

## Zdroj

Kategória:Grécke futbalové kluby
Kategória:Futbalové kluby založené v 1914
Kategória:Solún
Európska cesta 61

**Európska cesta E61** je cesta I. triedy, je súčasťou medzinárodnej cestnej siete E-Cesty Organizácie Spojených národov, ktorá v smere zo severu na juh ide cez Rakúsko, Slovinsko, Taliansko a Chorvátsko. Európska cesta E61 je 270 km dlhá, spája južnú časť Rakúska s Jadranským morom.
## Trasa
Cesta E&nbsp;61 prechádza cez štyri európske krajiny:

### Rakúsko

### Slovinsko

### Taliansko
* SS 58: Fernetti - Villa Opicina - Trieste
* SS 14: Trieste - Basovizza - Pesek di Grozzana

### Slovinsko
* G7: Krvavi Potok - Kozina - Starod

### Chorvátsko
* D8: Pasjak hraničný prechod - Rupa spojovací uzol
* A7: Rupa - Rijeka (A6 spojovací uzol Orehovica )

## Iné projekty

## Externé odkazy
* Ekonomická komisia OSN pre Európu: Celková mapa siete ciest E (2007) 

## Zdroj

Kategória:Cestná infraštruktúra v Chorvátsku
61
Kategória:Cestná infraštruktúra v EurópeKategória:Cestná infraštruktúra v Rakúsku
Kategória:Cestná infraštruktúra v Slovinsku
Kategória:Cestná infraštruktúra v Taliansku
Extrémni experti

***Extrémni experti*** () bola francúzska vedecko-dokumentárno-komediálna relácia televízie France 5. Cieľom programu je overenie množstva povestí, mestských legiend a mýtov za použitia základných vedeckých metód. Začala sa vysielať od 7. októbra 2011 a do jej poslednej časti (28. mája 2016) vzniklo 5 sérii s 170 epizódami. Od roku 2017 vysiela TV France 4 podobnú sériu *Défis cobayes*, v ktorej účinkujú Alex Goude a David Lowe.

## O čom je relácia
Hlavnými účinkujúcimi sú traja výskumníci ktorí objavujú cestu za experimentmi: Agathe Lecaron, Vincent Chatelain a David Lowe spolu s Jamesomtestovacou figurínou, preveria vedeckým spôsobom platnosť ľudových a všeobecne známych tvrdení. V každej časti tohto seriálu podrobia naši traja vedátori vo svojom improvizovanom laboratóriu rôzne teórie neľútostnej praxi. Získate odpovede na tie najrozmanitejšie otázky.

## Účinkujúci

### Hlavní členovia
* Agathe Lecaronšéfka bandy (20112016)
* David Lowedizajnér (20112016)
* Vincent Chatelainskúšač (20112015)
* Élise Chassaingvýskumníčka (20142016)
* Jamespokusná figurína (20112016)

### Ostatní členovia
* Fabien Descampsvedecký sprostredkovateľ (20152016)
* Laurent Maistretskúšač (20152016)
* Armand / Victordivné dvojčatá (20152016)
* Sébastien Lafontskúšač (N/A)
* Isabelle Veyronskúšač (N/A)

## Referencie

## Pozri aj
* *[[Ničitelia mýtov]]*

## Externé odkazy

* 
* 
* ''Věda na vlastní kůži'' na ČT
* ''Extrémni experti'' v RTVS

Kategória:Francúzske televízne seriály
Kategória:Televízne relácie vo Francúzsku
Kategória:Zábavné televízne programy
Kategória:Televízne relácie z roku 2011
Európska cesta 512

**Európska cesta 512** alebo **E 512** je európska cesta II. triedy vo Francúzsku, spájajúca mestá Remiremont, Thann a Mulhouse.

## Významné križovatky
*  Francúzsko
** Remiremont
** Thann
** Mulhouse: Súbor:AB-Kreuz-grün.svg E25, E54, E60

## Externé odkazy
* Ekonomická komisia OSN pre Európu: Celková mapa siete ciest E (2007) 
* Medzinárodná sieť ciest E

## Zdroj

Kategória:Cestná infraštruktúra vo Francúzsku
512
35 mm film

náhľad|Schéma 35 mm filmu.

**35 <abbr>mm</abbr> film** je formát najpoužívanejšieho filmu vo filmovej kinematografii. Považuje sa za „štandardný formát“, meria 35 milimetrov na šírku a má na svojich okrajoch pravouhlé perforácie, aby sa zabezpečil pohon rôznymi kamerami a projekčnými mechanizmami. Vznik formátu sa datuje do roku 1889, keď ho prvýkrát použil William Kennedy Dickson.

## Iné formáty
* 70 <abbr>mm</abbr>
* 16 <abbr>mm</abbr>
* 8 <abbr>mm</abbr>

## Referencie

## Iné projekty

Kategória:Filmová technika
Vavřinec z Březové

**Vavřinec z Březové** (* asi 1370, Kutná Hora – † asi 1437, Praha) bol český spisovateľ doby husitskej, autor Piesne o víťazstve u Domažlíc a Husitskej kroniky. Písal česky a latinsky. Bol historik husitského hnutia. Jeho spisy sa dajú považovať za viac-menej vierohodné.

## Život
Miesta a dátumy narodenia a úmrtia nie sú známe (posledný doložený dátum jeho života je 6. júla 1437). Bol nižším šľachticom. Študoval na pražskej univerzite, kde sa stal roku 1389 bakalárom a 1394 majstrom. Od deväťdesiatych rokov 14. storočia bol v službách kráľa Václava IV. (pravdepodobne až do jeho smrti v roku 1419). Bol priaznivcom husitského hnutia. Priklonil sa ku kalichu, nepatril však ani k ľavému, ani k pravému krídlu husitstva. Kriticky až zaujato hodnotil všetky prejavy táborstva. Osobne mal blízko k Jakoubkovi zo Stříbra a vo svojej kronike sa tak stal hovorcom husitského stredu a z tejto perspektívy v nej popisuje a hodnotí vtedajšie dianie.

Bol odporcom Žigmunda Korybutoviča, preto bol roku 1427 nútený opustiť Prahu. Okolo tohto roku preložil novomestské privilégiá, ktoré boli roku 1434 zničené. Pri žiadosti o obnovu u cisára (1436) boli tieto privilégiá obnovené aj vďaka svedectvu Vavřinca.

## Dielo
* *Pieseň o víťazstve u Domažlíc* (novodobý názov), pôvodne *Carmen insignis Coronae Bohemiae*, Báseň vznešenej Koruny českej – latinská báseň o bitke pri Domažliciach, počas ktorej sa časť účastníkov štvrtej križiackej výpravy údajne dali na útek skôr, ako husitské vojsko vôbec zbadali.
* *[[Kronika Vavřince z Březové|Husitská kronika]]* – latinsky napísaná kronika o husitstve, autor píše z pozície umiernených Pražanov a stavia sa ako proti Žigmundovi, tak proti radikálnym táboritom. Nedokončená kronika zachytáva udalosti od roku 1414 – 1422, najväčší dôraz je kladený na roky 1419 – 1421. Politický a faktograficky obsažný spis je najdôležitejším prameňom pre poznanie ranej fázy husitstva a jedným z najvýznamnejších literárnych diel husitstva.

## České vydanie
* 

## Referencie

*

## Literatúra
* 
* 
* 
* 
* 

## Externé odkazy
* Vavřinec z Březové na WorldCat Identities
* Text latinského originálu Vavřincovy kroniky

Kategória:Narodenia v 14. storočí
Kategória:Úmrtia v 15. storočí
Kategória:Českí kronikári
Kategória:Českí spisovatelia
Kategória:Osobnosti z Kutnej Hory
Ditiobutylamín

**Ditiobutylamín** (**DTBA**) je redukčné činidlo navrhnuté ako alternatíva k ditiotreitolu (DTT) v biochémii. Bol dizajnovaný tak, aby sa dal ľahko syntetizovať len jeden enantiomér (teda nie ako racemát), mal nižšie p''K''<sub>a</sub> (čo umožňuje efektívnejšiu redukciu pri neutrálnom pH) a mal nižší redukčný potenciál disulfidickej väzby. Bol navrhnutý a opísaný v roku 2012. Ditiobutylamín je komerčne dostupný.

## Chemické vlastnosti
pKa tiolových skupín je 8,2 a 9,3. Redukčný potenciál DTBA je -0,317 V.

DTBA je možné syntetizovať z aspartátu.

DTBA viaže ióny kovov, ktoré znižujú jeho redukčné schopnosti.

## Referencie

## Pozri aj
* Ditiotreitol
* Merkaptoetanol
* TCEP

## Zdroj

Kategória:Tioly
Kategória:Redukčné činidlá
Kategória:Amíny
Kronika Vavřince z Březové

**Husitská kronika** () je latinsky napísaná kronika o husitstve. Vavřinec z Březové píše z pozície umiernených Pražanov a stavia sa ako proti Žigmundovi, tak proti radikálnym táboritom. Nedokončená kronika zachytáva udalosti od roku 1414 – 1422, najväčší dôraz je kladený na roky 1419 – 1421. Politický a faktograficky obsažný spis je najdôležitejším prameňom pre poznanie ranej fázy husitstva a jedným z najvýznamnejších literárnych diel husitstva.

## Obsah
Kronika začína rokom 1414 opisom začiatku prijímania pod obojím spôsobom a končí náhle pri opise bitky pri Kutnej Hore v decembri 1421:

Kronika prináša cenné informácie o rannej fáze husitstva:
* priebeh Kostnického koncilu vrátane uväznenia a upálenia majstra Jána Husa a Hieronýma Pražského, útek pápeža Jána XXIII., zosadenie troch pápežov a voľbu Martina V. za nového pápeža.
* opis revolučného kvas v Čechách v rokoch 1416-1420, začiatky táboritov, prvú pražskú defenestráciu, smrť kráľa Václava IV., náboženské blúznenie a chiliastickú horúčku, ktorá zachvátila časť obyvateľstva:

* opisuje bitku pri Sudoměři, prvú a druhú križiacku výpravu proti Husitom vrátane bitiek pri Melechove, na Vítkove, pri Žatci.

* husitskú víťaznú bitku pri Vyšehrade vrátane známeho výroku cisára Žigmunda spred bitky:

* opis jednotlivých názorových prúdov v husitstve, kde sám Vavřinec z Březové je na pozícii umiernených Pražanov a stavia sa ako proti Žigmundovi, tak proti radikálnym táboritom. Kronika prináša plné znenie štyroch pražských artikulov, ale aj detailné znenie radikálnych artikulov táborských, teologických debát medzi Pražanmi a tábormi vrátane článkov viery vytýkaných táborom ako bludné a opis extrémnych pikartských a adamitských siekt. Všetky strany konfliktu sa uchyľovali k násiliu voči svojim oponentom, obvineniam z kacírstva, vraždeniu a ničeniu. Husiti cielene ničili kláštory a cirkevný majetok, Žigmund ho bol nútený používať na financovanie. Autor viní táborov z radikalizmu a dáva im za vinu zlé meno Čiech vo svete.

* opis Čáslavského snemu, ktorý odmietol Žigmunda ako českého kráľa, prijaté dokumenty, jednania s cisárom Žigmundom vrátane plných textov listov.

## Referencie


### Externé odkazy
* Vavřinec z Březové na WorldCat Identities
* Text latinského originálu Vavřincovy kroniky

Kategória:Kroniky
Kategória:Knihy z 15. storočia
Kategória:Kroniky 15. storočia
Kôň (zverokruh)

**Kôň** (čín. 马, trad.  馬, pinyin mǎ) je v poradí 7. z 12 znamení čínskeho zverokruhu. Znameniu koňa predchádza znamenie kozy a nasleduje ho znamenie hada. Znamenie koňa je spojené s pozemskou vetvou wu 午 (wŭ).

## Vlastnosti pripisované ľuďom narodeným v roku koňa
Kôň je v čínskom horoskope charakterizovaný silným mužským nábojom. Kôň je elegantný, len ťažko prehliadnuteľný. Kôň si nenechá ujsť príležitosť byť videný.
V snahe dosiahnuť obdiv, sa kôň pri komunikácii so svojim okolím prejavuje sympaticky.

V svojom konaní je netrpezlivý, skôr ako stihne jednu činnosť dokončiť vrhne sa do druhej. Rady od druhých len nerád prijíma, i keď sa to nie vždy vypláca.	

Kôň pôsobí silne a zdatne, zatiaľ čo pod povrchom skrýva krehkosť a zraniteľnosť, kritiku prijíma s ťažkosťou. Najväčší strach pre koňa predstavuje porážka, no aj z porážky sa zotaví a rýchlo znovu naštartuje.

Kôň nedokáže zotrvať v kľude, do všetkého strká nos a často nenachádza poriadneho odpočinku.

## Kôň v pracovnom prostredí
Kôň má mnohé vlohy, ktoré mu umožňujú vynikať v rôznych oblastiach. Jeho úspech však ovplyvňujú aj vonkajšie faktory.
Kôň k práci pristupuje svedomito, je veľmi snaživý. Je ctižiadostivý, v svojej túžbe byť najlepší môže preceniť svoje sily, čo nemusí dobre dopadnúť.  Najväčšou odmenou za jeho úsilie je chvála a obdiv od jeho okolia. V pracovnom kolektíve je cenený, no neteší sa veľkej obľube. Najvhodnejšie pracovné pozície pre koňa sú pozície s možnosťou voľného pohybu. 
V podriadených pozíciách sa neustále snaží predbehnúť ostatných. V nadriadených pozíciách poháňa napred svojich podriadených.

## Roky v znamení koňa a ich elementárne prvky
25. 1. 1906 – 12. 2. 1907 → Oheň

11. 2. 1918 – 31. 1. 1919 → Zem

30. 1. 1930 - 16. 2. 1931 → Kov

15. 2. 1942 – 4. 2. 1943 → Voda

3. 2. 1954 – 23. 1. 1955 → Drevo

21. 1. 1966 – 8. 2. 1967 → Oheň

7. 2. 1978 – 27. 1. 1979 → Zem

27. 1. 1990 – 14. 2. 1991 → Kov

12. 2. 2002 – 31. 1. 2003 → Voda

31. 1. 2014 – 18. 2. 2015 → Drevo

## Referencie

Kategória:Znamenia čínskeho zverokruhu
Kategória:Čínska mytológia
Andrew D. Huberman

**Andrew D. Huberman** (* 26. september 1975, Palo Alto) je americký neurovedec, profesor na oddelení psychiatrie, behaviorálnych vied a neurobiológie na lekárskej fakulte medicíny Stanford University. Dosiahol významný pokrok vo výskume oblasti neurálnej regenerácie a obnovy, ako aj pri skúmaní vývoja mozgu a jeho schopnosti meniť sa. Jeho štúdie sa zameriavajú na rôzne aspekty zrakového systému, s osobitným záujmom o mechanizmy riadiace cirkadiánne a autonómne rytmy, ako aj centrá v mozgu, ktoré sú ovplyvňované svetlom.

## Vzdelanie
Huberman úspešne ukončil stredoškolské vzdelanie na Gunn High School v roku 1993. Potom pokračoval na University of California, Santa Barbara, kde dokončil bakalárske štúdium v roku 1998. O dva roky neskôr, v roku 2000, získal titul „Magister umení“ na University of California, Berkeley, a následne v roku 2004 dosiahol doktorát na University of California, Davis.

## Akademická kariéra
Andrew Huberman je súčasť Stanford Univeristy už sedem rokov, od roku 2016. V školskom roku 2022/2023 vyučuje kurzov, ktoré sa sústredia na výskum, neurovedu a neurobiológiu.

## Podcast
Andrew Huberman založil podcast nazvaný „Huberman Lab“, čerpajúci názov z laboratória, ktoré vedie na Stanford University. „Huberman Lab“ podcast začal svoju éru v roku 2021 na platformách Apple Podcasts a Spotify s cieľom transformovať poznatky z neurovedy do praktických nástrojov pre každodenný život. Nedlho nato začal vydávať aj svoj newsletter s názvom „Neural Network Newsletter“, ktorý si získal viac ako 100 000 predplatiteľov. Tento newsletter prináša najnovšie informácie o mozgu, neurovede a psychike ľudského tela pre všetkých záujemcov. Podcast sa zameriava na najnovšie výsledky v oblasti neurológie, ktoré sa netýkajú priamo jeho výskumu na Stanfordovej univerzite, no prinášajú praktické poznatky o témach ako je dopamín, pôst a zdravý spánok.

## Referencie

Kategória:Osobnosti z Palo Alto
Kategória:Neurovedci USA
Kategória:Vyučujúci na Stanford University
Kategória:Absolventi University of California, Berkeley
Európska cesta 54

**Európska cesta 54** alebo **E54** je medzinárodná cesta I. triedy, dlhá 860 km. Začína vo francúzskom Paríži a končí v nemeckom Mníchove.

## Trasa
*  Francúzsko
** Paríž → Sens → Troyes (A5) — peáž s E60
** Troyes → Langres (A5) — peáž s E17
** Langres → Vesoul → Lure → Belfort (N19)
** Belfort → Mulhouse (A36)
*  Nemecko 
** Lörrach → Rheinfelden → Bad Säckingen → Albbruck → Waldshut-Tiengen → Klettgau (čiastočne (A98))
*  Švajčiarsko
** Schaffhausen
*  Nemecko
** Singen → Überlingen → Friedrichshafen → Lindau (čiastočne A98)
** Lindau → Memmingen → Landsberg am Lech → Munich (A96)

## Externé odkazy
* Ekonomická komisia OSN pre Európu: Celková mapa siete ciest E (2007) 

## Zdroj

 
Kategória:Cestná infraštruktúra vo Francúzsku
54
Kategória:Cestná infraštruktúra v Nemecku
Kategória:Cestná infraštruktúra vo Švajčiarsku
Európska cesta 82

**Európska cesta 82** alebo **E82** je medzinárodná cesta I. triedy, dlhá  Začína v meste Porto v Portugalsku a končí v Tordesillas v Španielsku.

## Priebeh
Porto – Vila Real – Bragança – Zamora – Tordesillas. 

## História
V staršom systéme značenia Európskych ciest, ktorý sa používal pred rokom 1985, bola E82 celá v Poľsku (vtedy Poľská ľudová republika) a viedla z Varšavy do Piotrkówa Trybunalského. V tom čase Európske cesty v Poľsku nemali národné číslovanie.

## Referencie

## Iné projekty

## Externé odkazy
* Ekonomická komisia OSN pre Európu: Celková mapa siete ciest E (2007) 

## Zdroj

82
Kategória:Cestná infraštruktúra v Španielsku
Kategória:Cestná infraštruktúra v Portugalsku
Devon Aokiová

**Devon Aokiová** (* 10. august 1982, New York, New York, USA) je americká modelka a  herečka japonského pôvodu. 

## Detstvo a mladosť
Aokiová sa narodila v roku 1982 v New Yorku a vyrastala v Malibu v Kalifornii.

Jej otec bol bývalý wrestler a reštauračný magnát reštaurácie Benihana, Hiroaki Aoki a jej matka je Pamela Hilburger, návrhárka šperkov. Jej otec bol Japonec a jej matka má nemecký a anglický pôvod. S modelingom začala ako 13-ročná, v tom istom roku ju krstná mama zoznámila s Kate Moss. Má staršiu sestru a mladšieho brata, ako aj štyroch nevlastných súrodencov.

## Kariéra

### Modeling
V roku 1997 predstavovala šaty pre rôzne značky vrátane Balenciaga, Comme des Garçons a Chanel. V roku 1998, nahradila tvár Naomi Campbell pre značku Versace. Objavila sa aj v rôznych reklamných kampaniach pre Chanel, Yves Saint Laurent, Kenzo, Hugo Boss, L'Oreal, Lancome a Tiffany & Co. Objavila sa aj na titulných stranách mnohých medzinárodných módnych časopisov. 

V roku 2017 sa objavila v reklamných kampaniach pre "Sephora x Moschino" a Hugo Boss. O rok neskôr, Aokiová predstavovala rovnomennú značku Jeremyho Scotta. V septembri 2019 sa objavila vo vydaní Harper's Bazaar „Bazaar Icons 2019“, nafotil ju Mario Sorrenti.

Models.com ju považuje za ikonu v módnom priemysle. V roku 2017 Dominic Cadogan z Dazed nazval Aokiovp „kultovou modelkou“ a „jednu z najznámejších alternatívnych tvárí 90. rokov“. V apríli 2019 ju Marie Claire zaradila medzi 15 supermodeliek roku 2000, ktoré zmenili tvár módy. Časopis I-D ju nazval „jednou z mála tvárí, ktoré definovali prelom tisícročí“. 

### Herectvo
Ako herečka sa objavila vo filmoch ako *[[Rýchlo a zbesilo 2]]*, *Agentky D.E.B.S.*, *[[Sin City – mesto hriechu|Sin City]]*, *DOA: Na život a na smrť*, či *Kronika mutantov*.

## Súkromný život
Devon Aokiová je vydatá za Jamesa Baileyho a majú jedného syna a tri dcéry. V roku 2009 odišla z filmového herectva na plný úväzok, aby sa mohla sústrediť na materské povinnosti. Jej dcéra Alessandra sa objavila v reklamnej kampani Guess Kids na jar 2018. Modelka a speváčka a skladateľka Yumi Nu je Aokiovej neter. 
## Iné projekty

## Externé odkazy
* 
* 

## Zdroj

Kategória:Modelky USA
Kategória:Filmové herečky USA
Kategória:Televízne herečky USA
Kategória:Osobnosti USA japonského pôvodu
Kategória:Osobnosti USA nemeckého pôvodu
Kategória:Osobnosti USA anglického pôvodu
Kategória:Osobnosti z New Yorku
SK Dnipro-1

**SK Dnipro-1** () je ukrajinský profesionálny futbalový klub, ktorý sídli v meste Dnipro. Tím pôsobí v najvyššej ukrajinskej klubovej súťaži, ukrajinskej Premjer-liha. Dnipro-1 prevzalo všetku infraštruktúru aj akadémiu po zaniknutom klube FK Dnipro, hoci nie je ich nasledovníkom.

## História klubu
Klub bol založený v roku 2015 no prijatý ukrajinskou profesionálnou ligou bol o dva roky neskôr. Dňa 6. júla 2017 SK Dnipro-1 prijalo futbalovú školu od FK Dnipro. O tri dni neskôr odohrali svoj prvý oficiálny zápas v druhej ukrajinskej lige proti FK Bukovyna Černivci. Dnipro-1 vo svojej prvej sezóne vyhralo druhú ligu a postúpilo do prvej ligy, ktorú taktiež vyhrali na prvý pokus a v sezóne 2019/20 sa kvalifikovali do Premjer-liha.

V sezóne 2021/22 skončilo Dnipro-1 na treťom mieste v lige a kvalifikovalo sa do play-off predkola Európskej ligy UEFA 2022/23. Na jeseň si zahralo skupinu Konferenčnej ligy UEFA 2022/23.

Po druhom mieste v sezóne 2022/23 si klub zahral druhé predkolo Ligy majstrov UEFA 2023/24.

### SK Dnipro-1 vs FK Dnipro
V roku 2018 skrachoval klub FK Dnipro a niekoľkým hráčom a manažérom dlhovali výplaty. Medzi týmito hráčmi bol aj obranca Slovana Bratislava Jaba Kankava. Dňa 22. februára 2021 FIFA zamietla žalobu Kankavovi, ktorý chcel získať späť svoj nevyplatený plat od FK Dnipro.

Mnohí vnímajú vytvorenie SK Dnipro-1 ako typ Ponziho schémy.

## Úspechy

* **[[Premjer-liha]]**
** Druhé miesto: 2022/23

* **[[Perša liha]]**
** **Víťaz**: 2018/19
* **[[Druha liha]]**
** **Víťaz**: 2017/18

## Dnipro-1 v európskych súťažiach
Z dôvodu pretrvávajúcej Ruskej invázie na Ukrajinu hrá Dnipro-1 svoje domáce zápasy v európskych súťažiach v Košiciach v Košickej futbalovej aréne.

## Káder mužstva

**Súčasná zostava:**

## Referencie

## Externé odkazy
* Oficiálna stránka 

## Zdroj

Kategória:Ukrajinské futbalové kluby
Kategória:Futbalové kluby založené v 2015
Kategória:Dnipro
Bukový vrch

**Bukový vrch** môže byť:

* vrch v Čergove (), pozri Bukový vrch (vrch v Čergove)
* vrch v Slovenskom krase (), pozri Bukový vrch (vrch v Slovenskom krase)
Červený kopec (vrch v Slovenskom krase)

**Červený kopec** () je vrch v Slovenskom krase, krajinnom celku Slovenského rudohoria. Leží nad obcou Kružná, približne  západne od Rožňavy. 

## Poloha
Nachádza sa v severozápadnej časti pohoria, v geomorfologickom podcelku Plešivská planina. Leží v Košickom kraji, v okrese Rožňava a na katastrálnom území obce Plešivec. Najbližším sídlom je východne situovaná Kružná, rovnakým smerom sa nachádza aj Brzotín, severne leží Rakovnica, Rožňavské Bystré a Honce, severozápadne Štítnik, juhozápadne Kunova Teplica a Pašková a južne Plešivec a Slavec. Vrch je súčasťou Národného parku Slovenský kras.

## Opis
Červený kopec leží na severovýchodnom okraji Plešivskej planiny. Východne sa nachádza Roveň (), Dievčenská skala (), Malý vrch () a Drieňovec (), južne Veľký vrch (), Bukový vrch (), Lúčka (), Malý vrch () a Dubník (), západne Ostrý vŕšok (), Veterník (), Vlčí štít () a Železné vráta () a severne Štít (), Vlčí štít (), Nad Bystrianskou studňou () a Turecká (). Planina nemá stále riečne toky, no oblasť je súčasťou povodia Slanej, kde z východných úbočí voda odteká Egrešským potokom. Na vrchol nevedie značený turistický chodník. 
 
### Výhľady
Vrchol pokrýva súvislý, miestami riedky lesný porast, ktorý umožňuje obmedzený rozhľad. Z vhodných lokalít je možné vidieť okolité vrcholy Slovenského krasu, no tiež Volovské vrchy, hrebeň Vysokých Tatier, Stolické vrchy, Revúcku vrchovinu a prihraničné vrchy v Maďarsku.

## Prístup
Na vrchol nevedie značená turistická trasa, no západne prechádza  žlto značený turistický chodník z Kružnej do Slavca. 

## Referencie

## Pozri aj
* Slovenský kras
* Plešivská planina
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Rožňava
Kategória:Plešivec
Slovenská skala

**Slovenská skala** () je vrch v Slovenskom krase, krajinnom celku Slovenského rudohoria. Leží nad mestom Jelšava, približne  juhovýchodne od Revúcej. 

## Poloha
Nachádza sa v západnej časti pohoria, v geomorfologickom podcelku Jelšavský kras. Leží v Banskobystrickom kraji, v okrese Revúca a zasahuje na katastrálne územie mesta Jelšava a obce Gemerské Teplice. Najbližším sídlom je severozápadne situovaná Jelšava a južne ležiace Gemerské Teplice, východne sa nachádza Kunova Teplica a Gočaltovo a severne Magnezitovce. Vrcholom vedie hranica ochranného pásma Národného parku Slovenský kras.

## Opis
Slovenská skala je najvyšším vrchom Jelšavského krasu, najzápadnejšej časti Slovenského krasu. Severným smerom sa nachádza Dúbrava (), Magura () a Hrádok (), východným Trojštít (), Štít (), Železné vráta (), Ostrý vŕšok (), Strieborník () a Veterník (), južným Slaný vrch (), Muteň (), Stráň () a Skalka () a západným Osek (), Tri peniažky () a Štyri chotáre (). Severné svahy odvodňuje Lovnický potok do západne a južne tečúceho Muráňa v povodí Slanej. Na vrchol nevedie značený turistický chodník. Severovýchodným úbočím prechádza cesta II/526 z Jelšavy do Štítnika, západným úpätím cesta II/532 z Jelšavy do Tornale.
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s nižšou vegetáciou je možné vidieť okolité vrcholy Slovenského krasu, no tiež Revúcku vrchovinu, Stolické vrchy a prihraničné vrchy v Maďarsku.

## Prístup
Na vrchol nevedie značená turistická trasa, preto prístup je možný lesnými chodníkmi z okolia. Juhovýchodne prechádza  žlto značený turistický chodník z Jelšavskej Teplice do sedla Šebeková. 

## Referencie

## Pozri aj
* Slovenský kras
* Jelšavský kras
* Zoznam vrcholov v Slovenskom krase

## Externé odkazy
* Poloha na turistickej mape

Kategória:Vrchy v Slovenskom krase
Kategória:Vrchy pod 1000 metrov na Slovensku
Kategória:Vrchy v okrese Revúca
Kategória:Jelšava (mesto)
Kategória:Gemerské Teplice
İstanbul Başakşehir FK

**İstanbul Başakşehir Futbol Kulübü** známy aj ako **Başakşehir** je turecký profesionálny futbalový klub, ktorý sídli v meste Istanbul. Tím pôsobí v najvyššej tureckej klubovej súťaži Süper Lig. Klub bol založený v roku 1990 a svoje domáce zápasy hráva na štadióne Başakşehir Fatih Terim Stadium.

## História klubu
Klub patrí medzi mladé turecké kluby, keďže bol založený v roku 1990. Zo začiatku hrával klub v 2. tureckej lige a neskôr v prvej tureckej lige. V sezóne 2006/07 postúpil Başakşehir po prvýkrátdo Süper Lig. V sezóne 2012/13 klub zostúpil do druhej ligy no okamžite sa vrátili naspäť.

V júni 2014 bol názov klubu premenovaný na *İstanbul Başakşehir Futbol Kulübü* a klubu sa začalo viac dariť. V sezóne 2019/20 sa Başakşehir stal po prvýkrát víťazom Süper Lig a stal sa iba šiestym tureckým klubom, ktorému sa to podarilo. K tomuto úspechu prispel aj slovenský obranca Martin Škrtel.

## Úspechy klubu

* **[[Süper Lig]]** **(1x)**
** **Víťaz**: 2019/20
* **[[TFF First League]]**
** **Víťaz**: 2013/14
* **[[Liga majstrov UEFA]]**
** Skupinová fáza: 2020/21

## Başakşehir v európskych súťažiach

## Káder mužstva
**Súčasná zostava:**

 

## Externé odkazy
https://ibfk.com.tr/

## Zdroj

Kategória:Turecké futbalové kluby
Kategória:Futbalové kluby založené v 1990
Kategória:Istanbul
Trabzonspor

**Trabzonspor Kulübü** je turecký profesionálny futbalový klub, ktorý sídli v meste Trabzon. Tím pôsobí v najvyššej tureckej klubovej súťaži Süper Lig. Klub bol založený v roku 1967 a svoje domáce zápasy hráva na štadióne Papara Park. 

## História klubu
V roku 1967 bol zlúčeným niekoľkých miestnych klubov založený futbalový klub Trabzonspor. V 70. a 80. rokoch vyhral Trabzonspor šesťkrát Süper Lig a to v sezónach 1975/76, 1976/77, 1978/79, 1979/80, 1980/81 a 1983/84. Spolu s Marekom Hamšíkom sa z ďalšieho titulu tešili o 38 rokov neskôr v sezóne 2021/22. 

Trabzonspor vyhral aj deväťkrát turecký pohár a desaťkrát turecký superpohár.

V sezóne 2010/11 skončil Trabzonspor na druhom mieste za Fenerbahçe s rovnakým počtom bodov no s horším skóre. Po udelení titulu Fenerbahce v lete 2011 sa sezóna stala predmetom škandálu s ovplyvňovaním zápasov. V júni 2013 UEFA zakázala Fenerbahce a Besiktasu účasti v európskych súťažiach z dôvodu ovplyvňovania zápasov. V roku 2021 však boli všetky právne obvinenia proti Fenerbahçe v neskorších fázach stíhania stiahnuté

## Úspechy klubu

* '''Süper Lig''' **(7x)**
** **Víťaz**: 1975–76, 1976–77, 1978–79, 1979–80, 1980–81, 1983–84, 2021–22
* '''Turecký pohár''' **(9x)**
** **Víťaz**: 1976–77, 1977–78, 1983–84, 1991–92, 1994–95, 2002–03, 2003–04, 2009–10, 2019–20
* '''Turecký superpohár''' **(10x)**
** **Víťaz**: 1976, 1977, 1978, 1979, 1980, 1983, 1995, 2010, 2020, 2022

## Trabzonspor v európskych súťažiach

**Poznámky**

Po diskvalifikácii Fenerbahçe SK v Lige majstrov bol Trabzonspor automaticky kvalifikovaný do skupinovej fázy Ligy majstrov namiesto Fenerbahce. 

## Káder mužstva
**Súčasná zostava:**

 

## Referencie

## Externé odkazy
https://www.trabzonspor.org.tr/tr

## Zdroj

Kategória:Turecké futbalové kluby
Kategória:Futbalové kluby založené v 1967
Kategória:Trabzon
FC Midtjylland

**Football Club Midtjylland** je dánsky profesionálny futbalový klub, ktorý sídli v meste Herning. Tím pôsobí v najvyššej dánskej klubovej súťaži Superligaen. Klub bol založený v roku 1999 a svoje domáce zápasy hráva na štadióne MCH Arena.

## História klubu
Klub založili Johnny Rune, tesár a majiteľ súkromnej firmy v drevárskom priemysle, a Steen Hessel, autorizovaný predajca Mercedes-Benz. Klub vznikol v roku 1999 po zlúčení Ikast FC a Herning Fremad.

Hneď v prvej sezóne vyhral Midtjylland druhú dánsku ligu a v roku 2000 postúpil do Superligaen. Klub sa stal jedným z najlepších dánskych klubov. Štyrikrát vyhrali titul v sezónach 2014/15, 2017/18, 2019/20 a 2023/24. V sezóne 2020/21 si Midtjylland zahral skupinovú fázu Ligy majstrov UEFA.

## Úspechy klubu

* **[[Superligaen]] (4x)**
** **Víťaz**: 2014/15, 2017/18, 2019/20, 2023/24
* **[[Oddset Pokalen]] (2x)**
** **Víťaz**: 2018/19, 2021/22
* **[[Liga majstrov UEFA]]**
** Skupinová fáza: 2020/21

## Midtjylland v európskych súťažiach

## Káder mužstva
**Súčasná zostava:**

 

## Externé odkazy
* Oficiálna stránka

Kategória:Dánske futbalové kluby
Kategória:Futbalové kluby založené v 1999
Kategória:Herning
Sekó Higa

náhľad|Portrét Sekó Higu
**Sekó Higa** (; * 8. november 1898, Naha, Okinawa, Japonsko – † 16. apríl 1966) bol učiteľ gódžú rjú karate.

## Skorý život
Vo veku 13 rokov začal študovať pod vedením Kanrjó Higaonnu až do Higaonnovej smrti o 4 roky neskôr. Higaonna mal v tom čase troch študentov: Juhacu Kjódu (18871968), Čódžuna Mijagiho (18881953) a Sekó Higu (18981966). Kjóda po smrti Higaonnu pokračoval vo vytvorení svojho štýlu To'on Rjú. Čódžun Mijagi prevzal zodpovednosť za Higaonnov odkaz. Higa, v tom čase policajt, pokračoval v štúdiu u Čódžuna Mijagiho 38 rokov až do Mijagiho smrti.

## Kariéra
V roku 1931 Higa odišiel z policajného zboru a otvoril svoje dódžó v časti Kumodži v meste Naha. Iba štyrom študentom Mijagiho bolo dovolené otvoriť dódžó, kým bol majster ešte nažive: Sekó Higovi, Jin'an Šinzatovi, Džinsei Kamijovi a Meitoku Jagimu. V roku 1935 odišiel Higa na ostrov Saipan učiť gódžú rjú na žiadosť priateľa. Na Saipane sa však Higovi nedarilo a tak sa o dva roky neskôr vrátil do mesta Naha.

Medzi Higovými študentmi boli Čoboku Takamine, jeho syn Seikiči Higa (ktorý viedol otcovo dódžó na Okinawe), Kanki Izumigawa, ktorý šíril gódžú rjú v oblasti Kawasaki v Japonsku, Seiiči Akamine (tvorca Ken-Šin-Kan, ktorý rozšíril gódžú rjú karate-do v Južnej Amerike). Seikiči Toguči (tvorca *Šóreikanu*), Zenšú Tojama (tvorca *Šindžikanu*), Čóju Kijuna, Seitoku Matajoši, Seiko Fukuči (19191975), Eiki Kurašita, Zensei Gušiken, Izumi, Hokama Tecuhiro a ďalší, ktorí pokračovali v organizácii *Gódžu rjú kokusai karate kobudo renmei*.

*Gódžu rjú kokusai karate kobudo renmei* je úzko prepojená organizácia, ktorú založil Sekó Higa pričom ju riadi prezident spolu s viceprezidentom a tajomníkom. Jej prvým prezidentom bol sám Seiko Higa, ktorý ho viedol v rokoch 1960 až 1966. Ďalším prezidentom bol Uemon Tecuo, ktorý ho viedol v rokoch 1966 až 1967; treťou generáciou bol Takamine Čóboku, ktorý organizáciu viedol v rokoch 1967 až 1989. Higov syn Sekiči bol prezidentom v roku 1990. Prezidentom piatej generácie bol do roku 2007 Eiki Kurašita. Zensei Gušiken prevzal pozíciu v roku 2008 a zastával ju až do roku 2019, keď bol Akira Guši vymenovaný za súčasného prezidenta Renmei. Verná svojmu názvu a vízii zakladateľa, je organizácia svojím rozsahom medzinárodná: má pobočky - dódžó v Japonsku, Hong Kongu, Číne, Francúzsku, na Slovensku, v Česku, Rusku a Severnej Amerike. V posledných rokoch boli vymenovaní riaditelia pobočiek (Šibucho) v Kanade (Jaro Tarana), Česku (Mirek Brokes) a na Slovensku (Erik Stefak).

## Referencie

## Zdroj

Kategória:Japonskí karatisti
Európska cesta 79

[náhľad|Výstavba obojsmerného tunela na ceste E79 v [Grécko|Grécku (Dokončené)]]
vpravo|náhľad|E79 v Bulharsku (diaľničný úsek)
**Európska cesta 79** alebo **E79** je súčasť medzinárodnej siete európskych ciest. Začína v Miskolci v Maďarsku a končí v Solúne v Grécku. Cesta je 1300 km dlhá.

## Priebeh
E&nbsp;79 vedie cez štyri európske krajiny:

; 

* M30: Miskolc (začiatok súbežnosti s E71) - Igrici
* M3: Igrici (koniec súbežnosti s E71) - Görbeháza
* M35: Görbeháza - Debrecen ( E573) - Berettyóújfalu
* M4: Berettyóújfalu (začiatok súbežnosti s E60) - Nagykereki

;

* DN1: Borș - Oradea (koniec súbežnosti s E60)
* DN76: Oradea - Beiuș - Deva
* A 1: obchvat Deva ( E68)
* DN66: Deva - Petroșani - Târgu Jiu - Filiași
* DN6: Filiași (začiatok súbežnosti s E70) - Craiova koniec súbežnosti s E70)
* DN56: Craiova - Calafat

;

* I-1: Vidin - Montana - Vratsa - Botevgrad
* A 2 (Hemus diaľnica): Botevgrad - Sofia
* A 6 (Európska diaľnica)  E871
* I-18 (obchvat Sofia): Západ
* A 3: Sofia - Pernik – Blagoevgrad
* I-1: Blagoevgrad - Kulata

;

* A 25: Promachonas - Serres - Thessaloniki ( E90)

## Popis trasy

### Maďarsko
Maďarský úsek E79 zdieľa časti svojej cesty s inými E-cestami, ako sú E60, E573 a E71. 

### Rumunsko
Rumunský úsek cesty je má na sebe prevažne novší asfalt, ako je vidieť na mape s rumunskou kvalitou cesty.  Aj keď len okolo 500 km samotná cesta má veľa zákrut, pretože vedie priamo cez 2 hlavné horské skupiny Karpát: pohorie Apuseni a pohorie Meridionali. 

Od roku 2012 sa začalo pracovať na zlepšení kvality tejto cesty:
### Bulharsko
Bulharský úsek E79 má dĺžku takmer 400 km zo severobulharského mesta Vidin, spájajúci most Calafat – Vidin (alebo prípadne trajektovú linku Vidin – Calafat) cez rieku Dunaj a priamo na juh smerom k hlavnému mestu Bulharska Sofia. Cesta má stredne dobrý povrch, je neustále udržiavaná a opravovaná a dobre značená smerovými tabuľami v bulharčine a angličtine. 
### Grécko
Grécky úsek E79 má dĺžku asi 120 km. Po prekročení bulharsko-gréckej hranice a vstupe do Grécka sa cesta drasticky zlepšuje, pretože bola modernizovaná na diaľnicu; a rýchlosti ako 120 km/h sú bežné. Po hraničnom kontrolnom bode Promachonas je úsek vo výstavbe, asi 20-30&nbsp;km. Potom je nová 3-pruhová diaľnica dobre spravovaná, opravená a strážená až po mesto Loutra Serron. Stavebné a modernizačné práce stále pokračujú v blízkosti Serres (kvôli škrtom v štátnom rozpočte sa práce neplánujú dokončiť skôr ako v roku 2015). Po Serres pokračuje 3-pruhová diaľnica ďalších 60 km a nakoniec končí na veľkej križovatke s A2 / E90, ktorá potom poskytuje priamy prístup na diaľnicu Thessaloniki 's Ring Road a na Chalkidiki pre cestujúcich smerujúcich na juh.

## Referencie

## Externé odkazy
* Ekonomická komisia OSN pre Európu: Celková mapa siete ciest E (2007) 

## Zdroj

79
Kategória:Cestná infraštruktúra v Bulharsku
Kategória:Cestná infraštruktúra v Rumunsku
Kategória:Cestná infraštruktúra v Grécku
Kategória:Cestná infraštruktúra v Maďarsku
Mahathir Mohamad

Tun Dr. **Mahathir bin Mohamad** (* 10. júl 1925, Alor Setar) bol štvrtý (v rokoch 1981 až 2003) a siedmy (od 2018 do 2020) premiér Malajzie. Pod jeho vládou sa malajzijská ekonomika zmenila z krajiny, ktorá len exportovala suroviny, na krajinu vyvážajúcu výrobky, služby a na turisticky atraktívnu destináciu.

## Životopis
Narodil sa 10. júla 1925 v Alor Setar v malajskom sultanáte Kedah. Jeho otcom bol Mohamad Iskandar, indický moslim a učiteľ v severnej Malajzii a mamou Wan Tempawan Wan Hanafi. Roku 1947 začal študovať na Lekárskej fakulte univerzity Kráľa Eduarda VII v Singapure. Štúdium ukončil v roku 1953.

Roku 1946 vstúpil do Spojenej malajskej národnej organizácie (PKMB). Prvýkrát sa stal členom parlamentu roku 1964. Roku 1969 prišiel o kreslo a bol vylúčený zo strany po napísaní otvoreného listu napádajúceho vtedajšieho premiéra Tunku Abdula Rahmana.  Do organizácie sa vrátil opäť roku 1972. V rokoch 1974 až 1977 zastával funkciu ministra školstva. 

V júli 1981 sa stal štvrtým predsedom vlády Malajzie. V januári 1989 podstúpil operáciu srdca. 31. októbra 2003 rezignoval na svoj post a odovzdal úrad svojmu následníkovi Abdullahovi Ahmadovi Badawimu. V septembri 2007 absolvoval ďalšiu operáciu srdca po dvoch srdcových infarktoch v priebehu 10-tich mesiacov. 19. mája 2008 Mahathir vystúpil zo Spojenej malajskej národnej organizácie.

V roku 2016 založil vlastnú stranu nazvanú Malajská zjednotená domorodá strana (Bersatu). V januári 2018 bol vymenovaný za kandidáta na premiéra. 10. mája 2018 sa opäť stal predsedom vlády.  Vo februári 2020 rezignoval na svoj post. V novembri 2022 stratil na základe volieb aj poslanecký mandát.

## Osobný život
Jeho manželkou je Siti Hasmah Mohamad Aliová a Mahathir má celkovo 7 detí. Mahathir minulosti podstúpil niekoľko kardiochirurgických operácií a prekonal tri infarkty.

## Referencie

## Iné projekty

Kategória:Predsedovia vlády Malajzie
Kategória:Malajzijskí spisovatelia
Kategória:Nositelia veľkokríža Radu za zásluhy Poľskej republiky
Kategória:Storoční ľudia
Tomáš Digaňa

**Tomáš Digaňa** (* 14. máj 1997, Dubnica) je slovenský profesionálny futbalista, ktorý hráva na poste brankára v českom klube Sigma Olomouc.

## Klubová kariéra

### FK Dubnica
Digaňa začal s futbalom v Dubnici kde neskôr hral aj za seniorský tím FK Dubnica. Za A-tím debutoval 21. júla 2018 pri prehre 1:2 s FK Poprad. O sedem dní neskôr zaznamenal svoju prvú výhru pri víťazstve 2:1 nad Lokomotíva Košice.

### SFC Opava
V januári 2021 prestúpil do českého klubu SFC Opava vo . V tíme debutoval 13. februára pri remíze 0:0 s 1. FK Příbram. V sezóne odohral dokopy 11 zápasov. Opava však v sezóne 2020/21 zostúpila do 2. ligy.

### Sigma Olomouc
V lete 2022 sa Digaňa pripojil k prvoligovému českému klubu Sigma Olomouc ako voľný hráč. Od svojho príchodu je však väčšinpi súčasťou B-tímu Olomouca v 2. českej futbalovej lige. V prvom tíme debutoval 23. septembra 2023 pri prehre 2:3 s Bohemians Praha.

## Štatistiky kariéry

### Klubové
*K 27. augustu 2023*

; Poznámky
: **<sup>1</sup>** Baráž o postup do Niké liga
: **<sup>2</sup>** Baráž o postup do 

## Referencie

## Externé odkazy
* Profil na transfermarkt.co.uk

Kategória:Slovenskí futbalisti
Kategória:Hráči MFK Dubnica
Kategória:Hráči SFC Opava
Kategória:Hráči SK Sigma Olomouc
Kategória:Hráči 1. českej futbalovej ligy
Kategória:Futbaloví brankári
Kategória:Osobnosti z Dubnice nad Váhom
Tatranský pohár 2023

**Tatranský pohár 2023** bol 76. ročník hokejového turnaja v ľadovom hokeji. Konal sa na Zimnom štadióne v Poprade v termíne od 19. do 20. augusta 2023 aj s medzinárodnou účasťou.

## Účastníci

*  HK Poprad
*  HC Košice
*  SaiPa Lappeenranta
*  HC Oceláři Třinec

## Program a výsledky

### Semifinále

### Zápasy o umiestnenie

#### O tretie miesto

#### Finále

## Konečne umiestnenie tímov

* 1. miesto:  HK Poprad
* 2. miesto:  HC Košice
* 3. miesto:  HC Oceláři Třinec
* 4. miesto:  SaiPa Lappeenranta 

## Individuálne ocenenia

* Najužitočnejší hráč turnaja: Tomáš Záborský (HK Poprad)
* Najlepší brankár turnaja: Eugen Rabčan (HK Poprad)
* Najlepší obranca turnaja: Daniel Brejčák (HK Poprad)
* Najlepší útočník turnaja: Mário Lunter (HC Košice)

## Referencie

Kategória:Tatranský pohár
Kategória:Šport na Slovensku v 2023
Kategória:Ľadový hokej v 2023